สวัสดีครับ คุณ.. ผมมีอาการเคืองเจ็บๆบริเวณท้องน้อยตรงกระเพาะปัสสาวะ หลังจากที่ไปทำ shockwave บริเวณโคนขาหนีบ ตอนหลังทำเสร็จประมาณวันสองวันแรกจะไม่มีอาการ แต่จะมีอาการมาประมาณวันที่ 3 วันที่ 4 จนนอนไม่หลับ รุ่งเช้าเลยไปหา อัลตร้าซาวนด์ และตรวจปัสสาวะ ที่โรงพยาบาล คุณบอกไม่ได้มีการติดเชื้ออะไร ปกติดี พอหลังจากนั้นอาการก็ดีขึ้น พอไปทำ shockwave ซ้ำที่เดิมตามกายภาพนัด อาการเคืองๆ ตรงท้องน้อย ไม่ค่อยสบายตัว บริเวณกระเพาะปัสสาวะก็กลับมาอีก จนนอนไม่ได้ ปัสสาวะใสปกติ แต่ผมเป็นกังวลมากครับว่ามันจะเป็นอย่างอื่นมั้ย รุนแรงหรือเปล่า รบกวนคุณด้วยครับ
สวัสดีค่ะ อาการปวดตรงท้องน้อยร้าวไปโคนขาหนีบ อาจมีสาเหตุมาจาก กระเพาะปัสสาวะอักเสบซึ่งมักจะมีเรื่องปัสสาวะขัด หรือปัสสาวะปนเลือด ปัสสาวะไม่สุดร่วมด้วย หรือเป็นจากนิ่วในกรวยไตอักเสบ ที่อาจมีไข้สูงร่วมด้วยจากการมีปัสสาวะที่ผิดปกติ ซึ่งปวดจากนิ่วจะร้าวลงขาหนีบได้ หรือปวดจากกล้ามเนื้อหน้าท้องอักเสบตามหลังการใช้งานหรือการถูกกระแทกแรงๆส่วนการไปทำ shock wave ซึ่งเป็นการใช้เครื่องมือเพื่อช่วยคลายกล้ามเนื้อที่เป็นก้อนจากการที่ใช้งานกล้ามเนื้อซ้ำ ๆ ทำให้กล้ามเนื้อหดเกร็งอยู่ตลอดเวลา อาจจะต้องดูว่าทำด้วยข้อบ่งชี้อะไรที่ตำแหน่งใด เพราะถ้ามีอาการปวดระคายท้องน้อยอยู่ด้วยสาเหตุใดๆ การไปทำ shockwave อาจกระตุ้นให้ปวดมากขึ้นได้ โดยตัว shockwave อาจไม่ได้เป็นสาเหตุของอาการปวดเองโดยตรงเบื้องต้น แนะนำ งดการมีเพศสัมพันธ์ ระวังการกระทบกระแทก งดการยกของหนักๆ กินยาแก้ปวดเพื่อบรรเทาอาการได้ ถ้าหลังจากการพักหรือการกินยาแก้ปวด ยังมีอาการปวดท้องน้อยมากขึ้นต่อเนื่อง ควรไปพบแพทย์เพื่อตรวจร่างกายและตรวจปัสสาวะซ้ำอีกครั้ง เพราะเมื่อเวลาผ่านไป อาจจะตรวจพบความผิดปกติขึ้นมาเพิ่มเติมได้